|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL SOCIALINIO BŪSTO NUOMOS MOKESČIO SUMAŽINIMO**  |
|  |
| 2020 m. rugpjūčio d. Nr.  |
| Ukmergė |
|  |

Vadovaudamasi Lietuvos Respublikos paramos būstui įsigyti ar išsinuomoti įstatymo 21 straipsnio 2 dalimi ir Ukmergės rajono savivaldybės tarybos 2019 m. gruodžio 19 d. sprendimu Nr. 7-212 „Dėl Ukmergės rajono savivaldybės būsto ir socialinio būsto nuomos mokesčių dydžio apskaičiavimo, surinkimo ir panaudojimo tvarkos aprašo patvirtinimo“ patvirtinto Ukmergės rajono savivaldybės būsto ir socialinio būsto nuomos mokesčių dydžio apskaičiavimo, surinkimo ir panaudojimo tvarkos aprašo 6.2 papunkčiu ir 10 punktu, Ukmergės rajono savivaldybės taryba n u s p r e n d ž i a:

1. Sumažinti socialinio būsto nuomos mokestį <Tekstas nuasmenintas>, gim. <Tekstas nuasmenintas>, nuomojančiam socialinį būstą, esantį <Tekstas nuasmenintas>, – 20 proc.

2. Nustatyti, kad šio sprendimo 1 punktas taikomas nuo 2020 m. rugpjūčio 1 d. iki 2020 m. gruodžio 31 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (Žygimantų g. 2, 01102 Vilnius) per vieną mėnesį nuo jo gavimo dienos.

Savivaldybės meras

Projektą parengė:

Turto valdymo ir apskaitos skyriaus

Turto ir įmonių valdymo poskyrio

vyriausioji specialistė Jūratė Kaselienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL** **SOCIALINIO BŪSTO NUOMOS MOKESČIO SUMAŽINIMO ARBA**

**ATLEIDIMO NUO ŠIO MOKESČIO“**

**AIŠKINAMASIS RAŠTAS**

2020 m. rugpjūčio 10 d.

Ukmergė

**1. Sprendimo projekto rengimo pagrindas:**

Vadovaujantis Lietuvos Respublikos paramos būstui įsigyti ar išsinuomoti įstatymo (toliau – Įstatymas) 21 straipsnio 2 dalimi, Savivaldybės taryba savivaldybės biudžeto sąskaita privalo sumažinti socialinio būsto nuomos mokestį arba atleisti nuo šio mokesčio, jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui) per mėnesį, neviršija 1,5 VRP dydžio, jeigu savivaldybės taryba nenustato didesnės vertinamų pajamų, tenkančių vienam asmeniui (šeimos atveju – vienam šeimos nariui) per mėnesį, ribos.

Ukmergės rajono savivaldybės tarybos 2019 m. gruodžio 19 d. sprendimu Nr. 7-212 patvirtino Ukmergės rajono savivaldybės būsto ir socialinio būsto nuomos mokesčių dydžio apskaičiavimo, surinkimo ir panaudojimo tvarkos aprašą (toliau – Aprašas). Aprašo 6.2 papunktis nustato, kad <... jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui), per mėnesį neviršija 1 VRP dydžio socialinio būsto nuomos mokestis mažinamas 20 proc.;>.

Vadovaujantis Aprašo 10 punktu, socialinio būsto nuomininkai, turintys teisę į nuomos mokesčio lengvatą, nuo nuomos mokesčio mokėjimo atleidžiami ar nuomos mokesčio dydis sumažinamas nuo sekančio mėnesio, einančio po prašymo pateikimo datos, 1 dienos iki einamųjų metų pabaigos, tačiau ne ilgiau, nei baigiasi nuomos sutarties terminas.

**2. Sprendimo projekto tikslas ir esmė:**

<Tekstas nuasmenintas> nuomojantis socialinį būstą, esantį <Tekstas nuasmenintas>, 2020-07-08 pateikė prašymą sumažinti nuomos mokestį (mokestis yra 12,33 Eur/mėn.). Metinėje gyventojo turto deklaracijoje nurodyta, kad 2019 m. gautos pajamos sudarė 1464 Eur, pajamos per mėnesį sudarė 122 Eur (neviršija 1 VRP). Prašymą svarstė Savivaldybės gyvenamųjų patalpų nuomos komisija ir teikė rekomendaciją sumažinti socialinio būsto nuomos mokestį 20 proc. (vadovaujantis Aprašo 6.2 papunkčiu)

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):-**

**4. Sprendimui įgyvendinti reikalingos lėšos ir galimi finansavimo šaltiniai:**

Sprendimui įgyvendinti lėšų nereikia.

**5. Priėmus sprendimą laukiami rezultatai, galimos pasekmės:**

Neigiamų pasekmių priėmus sprendimą nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):**-

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** Nereikalingas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** Nereikalingas.

**9. Sekretoriatas priimtą sprendimą pateikia:**

UAB „Ukmergės butų ūkis“

**10. Aiškinamojo rašto priedai:** -

Turto valdymo ir apskaitos skyriaus

Turto ir įmonių valdymo poskyrio

vyriausioji specialistė Jūratė Kaselienė